વિદ્યાર્થીઓ અને યુવાનોને આ વર્ષ પ્રગતિ-દાયક કહેવાશે. નોકરીમાં બઢતી અને પ્રગતિ સાથે ફેરબદલની ઉજ્જવળ તકો બનશે. મહિલાઓને વર્ષ દરમિયાન શારીરિક તકલીફ રહી શકે છે, પરંતુ સામે પક્ષે તમે આર્થિક અને સામાજિક બાબતોમાં સતત પ્રગતિ કરશો. વ્યવસાય અને રોજગારની વાત કરીએ તો વર્ષની શરૂઆત મધ્યમ ફળદાયી જણાય પરંતુ ફેબ્રુઆરી અને એપ્રિલ ૧૯માં મંગળનું દસમે અને લાભ ભાવે આવવું, તમને ખુબ ફળદાયી નીવડશે. નવી ચીજોની ખરીદી અને વાહનનો લાભ થઇ શકે.